

**Қазақстан Республикасының Президентi жанынан Жоғары экономикалық кеңес құру туралы**

***Күшін жойған***

Қазақстан Республикасы Президентiнiң Жарлығы 1996 жылғы 11 сәуiр N 2946. Күшi жойылды - Қазақстан Республикасы Президентiнiң 1997.11.03. N 3723 жарлығымен. ~U973723

      Қазақстан Республикасы Конституциясының
K951000\_
44-бабының
20-тармақшасына сәйкес қаулы етемiн:
  
      1. Қазақстан Республикасының Президентi жанынан Жоғары
экономикалық кеңес құрылсын (бұдан былай - Жоғары экономикалық
кеңес).
  
      2. Былай деп белгiленсiн:
  
      1) Жоғары экономикалық кеңес консультативтiк-кеңесшi орган
болып табылады;
  
      2) Жоғары экономикалық кеңестi Төраға - Қазақстан
Республикасының Президентi басқарады;
  
      3) Жоғары экономикалық кеңестiң құрамын Қазақстан
Республикасының Президентi анықтайды;
  
      4) Жоғары экономикалық кеңес Төрағасының орынбасары болады;
  
      5) Жоғары экономикалық кеңес Төрағасының орынбасары материалдық
және әлеуметтiк-тұрмыстық қамтамасыз етiлу жағдайлары бойынша
Қазақстан Республикасы Премьер-Министрiнiң орынбасарына
теңестiрiледi;
  
      6) Жоғары экономикалық кеңестiң қызметiн қамтамасыз етудi оның
Хатшылығы - Қазақстан Республикасы Президентi Әкiмшiлiгiнiң
құрылымдық бөлiмшесi жүзеге асырады.
  
      3. Жоғары экономикалық кеңестiң мiндеттерi:
  
      1) стратегиялық сипаты бар проблемаларды шешу жөнiнде ұсыныстар
даярлау;
  
      2) Мемлекет басшысы үшiн экономиканың, оның негiзгi салалары
мен секторларының жай-күйi жөнiнде баяндамалар мен талдау
материалдарын даярлау;
  
      3) мемлекеттiң әлеуметтiк және экономикалық саясатының негiзгi
бағыттары жөнiнде ұсыныстар әзiрлеу;
  
      4) шет елдерде, соның iшiнде өтпелi экономикасы бар елдерде,

экономикалық реформаларды жүзеге асыру тәжiрибесiн зерделеу және оны
Қазақстанда қолдану жөнiнде ұсыныстар даярлау;
5) мемлекеттiң экономикалық қауiпсiздiгi мәселелерi жөнiнде
ұсыныстар даярлау;
6) Қазақстан Республикасының Президентi анықтайтын өзге де
мiндеттер болып табылады деп белгiленсiн.
4. Жоғары экономикалық кеңес Төрағасының орынбасары осы Жарлық
күшiне енген күннен бастап бiр ай мерзiмде Қазақстан Республикасы
Президентiнiң қарауына:
1) Жоғары экономикалық кеңестiң дербес құрамы жөнiнде ұсыныс;
2) Жоғары экономикалық кеңес туралы ереженiң жобасын;
3) Жоғары экономикалық кеңес Хатшылығының құрылымы мен штат
саны жайында ұсыныс енгiзетiн болсын.
5. Осы Жарлық қол қойылған күнiнен бастап күшiне енедi.
Қазақстан Республикасының
Президентi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК